text: солтүстік арал маңында, үлкен борсық құмының шығысындағы қыратты тау жұрнағы. ақтөбе облысы шалқар ауданы жерінде. абсолюттік биіктігі 345 м, ұзындығы 25 км, ені 10 км. оңтүстік мен оңтүстік-шығысы тіктеу, сай-жыралармен тілімденген. жақсыбұталының етегінен сабыржылға өзені бастау алады, жазда тартылып қалады. эоцен саздарынан түзілген. бозғылт қоңыр топырағында жусан аралас астық тұқымдас сораң шөптесін басым өскен.